Barbara Krause

Barbara Krause (født 7. juli 1959 i Øst-Berlin) er en østtysk tidligere svømmer som under sommer-OL 1980, i Moskva, vant tre gullmedaljer på 100 m, 200 m frisvømming og 4×100 m frisvømming stafett. Krause tok også gullmedalje på 100 m frisvømming under langbane-VM 1978, i Vest-Berlin, samt tre sølvmedaljer på 200 m frisvømming, 4×100 m frisvømming og medley stafett. I tillegg har hun to gullmedaljer, en sølvmedalje og en bronsemedalje fra langbane-EM 1977, i Jönköping. Etter Berlinmurens fall viste det seg imidlertid at Krause var dopet under VM i svømming 1978. Lene Jenssen, som tok sølv, er derfor i ettertid tilkjent seieren.

Krause ble, som mange andre østtyske svømmere på den tiden, dopet av sine trenere, etter instruksjon fra Stasi. Under sommer-OL 1976, i Montréal, ble Krause tvunget ut av det østtyske OL-laget, fordi lagets lege hadde «feilberegnet dosen med doping, og var derfor redd for at hun skulle teste positivt under lekene».

Referanser

Eksterne lenker 
 

Tyske svømmere
Østtyske svømmere
Olympiske mestere for Øst-Tyskland
Verdensmestere i svømmesport for Tyskland
Europamestere i svømmesport for Øst-Tyskland
Medaljevinnere under Sommer-OL 1980
Deltakere for Øst-Tyskland under Sommer-OL 1980
Svømmere under Sommer-OL 1980
Tidligere verdensrekordholdere i svømming
Dopingsaker i svømming
Personer fra Berlin
Fødsler i 1959
Olympiske medaljevinnere i svømming